Dec 14,2016
టీసీఎస్‌ నుంచి సైరస్‌కి ఉద్వాసన
ముంబయి: టాటా గ్రూపులో భాగమైన టాటా కన్సల్టెన్సీ సర్వీసెస్‌(టీసీఎస్‌)పదవి నుంచి సైరస్‌ మిస్త్రీకి ఉద్వాసన పలికారు. మంగళవారం టీసీఎస్‌ వాటాదార్ల అత్యవసర సమావేశం జరిగింది. ఈ సమావేశంలో 93.11 శాతం వాటాదార్లు మిస్త్రీకి వ్యతిరేకంగా ఓట్లు వేశారు. దీంతో ఆయనను పదవి కోల్పోవాల్సి వచ్చింది. టీసీఎస్‌లో మొత్తం 197.04 కోట్ల వాటాలు ఉన్నాయి. వీటిల్లో 170.85కోట్ల షేర్లు ఉన్న వారు మిస్త్రీకి వ్యతిరేకంగా ఓటువేశారు. తాజాగా టాటా ఇండిస్టీస్‌ డైరెక్టర్‌ పదవి నుంచి కూడా మిస్త్రీని తొలగించారు. దీనివెనుక రతన్‌టాటా హస్తం ఉన్నదని మిస్త్రీ సన్నిహితులు ఆరోపిస్తున్నారు.
మీ స్నేహితులకు రికమెండ్ చెయ్యండి